శ్రీనగర్/జమ్మూ/రాయ్పూర్, మే 12: సీఆర్పీఎ్ఫకు చెందిన ఓ జవాను అనుమానాస్పద స్థితిలో మృతిచెందాడు. మధ్య కశ్మీర్ బుడ్గాం జిల్లా హుమ్హమా ప్రాంతంలోని పారామిలటరీ శిక్షణ కేంద్రంలో శుక్రవారం హవల్దార్ అనిల్ కుమార్ అనే సైనికుడి మృతదేహాన్ని కనుగొన్నట్లు పోలీసులు తెలిపారు. అనిల్ కుమార్ మృతికి గల కారణాలను అన్వేషిస్తున్నట్లు తెలిపారు. కాగా పాక్ మరోసారి కాల్పుల విరమణ ఒప్పందాన్ని ఉల్లంఘించింది. జమ్మూ జిల్లాలోని అంతర్జాతీయ సరిహద్దు వెంబడి మోర్టార్లతో దాడికి దిగడంతో ఓ జవాను స్వల్పంగా గాయపడినట్లు ఓ అధికారి తెలిపారు. ఇక ఎల్వోసీ వద్ద పాక్ కాల్పులకు తెగబడుతుండటంతో ఎల్వోసీ ఆవాస ప్రాంతాల్లో సాధారణ పౌరుల కోసం రాజౌరీ జిల్లా నౌషేరా వద్ద శుక్రవారం రెండు సహాయక శిబిరాలను ఏర్పాటు చేశారు. ఇక్కడ 15 కుటుంబాలకు చెందిన దాదాపు 50 మందికి ఆశ్రయం కల్పించినట్లు రాజౌరీ డీసీపీ షాహిద్ ఇక్బాల్ చౌదరి తెలిపారు. అవసరమైతే మరిన్ని శిబిరాలను ఏర్పాటు చేస్తామని జిల్లా అధికారులు తెలిపారు. పాక్ కాల్పుల విరమణ ఒప్పందానికి తూట్లు పొడుస్తూ మోర్టారు షెల్స్ ప్రయోగించడంతో గురువారం రాత్రి పుఖార్నీ గ్రామంలో అక్తర్బీ అనే మహిళ మృతిచెందగా.. ఇద్దరు గాయపడ్డారు. నలభై దాకా పశువులు మృత్యువాతపడ్డాయి.  శ్రీనగర్లో ఆందోళనకారులు మరోసారి రెచ్చిపోయారు. దక్షిణ కశ్మీర్లో షోపైన్లో శుక్రవారం మధ్యాహ్నం ప్రార్థనలు ముగిశాక గుంపులు గుంపులుగా చేరిన యువకులు నినాదాలు చేస్తూ భద్రత దళాలపై రాళ్లు రువ్వారు.
srinagar/jammoo/raypur, mee 12: crppfc chendina oo javaanu anumaanaaspada sthitilo mrutichendaadu. madhya kashmir budgam jilla humhma praantamlooni paramilatary sikshana kendramlo sukravaaram hawaldar anil kumar ane sainikudi mrutadehaanni kanugonnatlu poliisulu telipaaru. anil kumar mrutiki gala kaaranaalanu anveshistunnatlu telipaaru. kaga pak marosari kaalpula viramana oppandaanni ullanghinchindi. jammoo jillaalooni antarjaatiiya sarihaddu vembadi mortarlatho daadiki digadamtho oo javaanu swalpamgaa gayapadinatlu oo adhikari telipaaru. ika elvosy vadda pak kaalpulaku tegabadutundatamto elvosy aavasa praantaallo saadhaarana pourula kosam rajouri jilla naushera vadda sukravaaram rendu sahayaka sibiraalanu erpaatu chesaru. ikkada 15 kutumbaalaku chendina daadaapu 50 mandiki aashrayam kalpinchinatlu rajouri dcp shahid ikbal chaudari telipaaru. avasaramaite marinni sibiraalanu erpaatu chestamani jilla adhikaarulu telipaaru. pak kaalpula viramana oppandaaniki thootlu podustuu mortaru shels prayoginchadamtho guruvaram raatri pukharni graamamlo aktarbi ane mahila mruthichendagaa.. iddaru gayapaddaru. nalabhai daka pasuvulu mrutyuvaatapaddaayi.  srinagarlo aandolanakaarulu marosari rechipoyaaru. dakshina kashmeerlo shopainlo sukravaaram madhyaahnam praarthanalu mugisaka gumpulu gumpulugaa cherina yuvakulu ninaadaalu chestu bhadrata dalaalapai raallu ruvvaaru.